Mestská časť Košice-Staré Mesto, Hviezdoslavova 7, Košice

Návrh

na menovanie do funkcie riaditeľa príspevkovej organizácie Múzem Vojtecha Löfflera, Alžbetina 20, Košice

Určené:	rokovaniu Miestneho zastupiteľstva MČ KE SM dňa 12.3.2012

Predkladá:	Mgr. Ľubomír Grega
		starosta MČ KE SM

Spracoval:	Mgr. Karol Till
prednosta Miestneho úradu MČ KE SM

Návrh na uznesenie

Miestne zastupiteľstvo mestskej časti Košice-Staré Mesto

menuje

na základe návrhu starostu mestskej časti Košice-Staré Mesto p. Mgr. Milenu Gašajovú do funkcie riaditeľky príspevkovej organizácie MúzeumVojtecha Löfflera, Alžbetina 20, Košice dňom 1.5.2012.

Dôvodová správa

	Miestne zastupiteľstvo mestskej časti Košice-Staré Mesto v súlade s § 11 ods. 4, písmeno l/ zákona číslo 369/1990 Zb. o obecnom zriadení v znení neskorších predpisov má právo na návrh starostu mestskej časti vymenúvať riaditeľov vlastných rozpočtových a príspevkových organizácií, ktorých zriaďovateľom je mestská časť. 

	Mestská časť Košice-Staré Mesto, v zmysle zákona číslo 552/2003 Z.z. o výkone práce vo verejnom záujme v znení neskorších predpisov, vyhlásila výberové konanie na pozíciu riaditeľa príspevkovej organizácie  Múzeum Vojtecha Löfflera, Alžbetina č. 20, Košice. 

	Výberové konanie na pozíciu riaditeľa príspevkovej organizácie sa uskutočnilo dňa 20.02.2012 na Miestnom úrade mestskej časti Košice Staré Mesto. 
	Členov výberovej komisie na toto výberové konanie vymenoval starosta mestskej časti  v tomto zložení: 
-- predseda: 	JUDr. Agnesa Tokárová
- členovia: 	Marek Korpa
		Ing. Štefan Lasky
		Mgr. Karol Till
		Mng. Andrea Horváthová
		Mgr. Peter Tajkov
		Akad. Sochár Arpád Račko 

	Osobného pohovoru sa zúčastnili títo uchádzači: 

1.	Mgr. Viktor Mazanec
2.	JUDr. Pavol Burák
3.	PhDr. Viktor Jasaň
4.	JUDr. Peter Jonec
5.	Akad. mal. Viktor Šefčík
6.	Ing. Jozef Batek
7.	Ing. Ladislav Piller
8.	PhDr. Natália Novotná
9.	PhDr. Tatiana Snitková
10.	Ing. Eugen Dudáš
11.	Renáta Hegyi
12.	Mgr. Milena Gašajová
13.	PhDr. Beáta Hybáčková
14.	PhDr. Jozef Kravec
15.	PhDr. Darina Kožuchová
16.	Peter Cábocky
17.	PaedDr. Tibor Kočík
18.	Mgr. art. Zsolt Lukács
19.	Mgr. art. Tomáš Marušiak

	Pri osobnom pohovore zúčastnení záujemcovia odpovedali na otázky členov výberovej komisie, ktoré súviseli s výkonom obsadzovanej funkcie.
	Všetci uchádzači, ktorí sa  pohovoru zúčastnili,  spĺňali predpísané podmienky, ktoré boli určené pre riaditeľa príspevkovej organizácie. 
	Členovia výberovej komisie hodnotili prezentácie uchádzačov a okrem príslušného vzdelania posudzovali preukázateľné praktické manažérske skúsenosti, riadiacu prax, prácu s ľuďmi, komunikačnú a rétorickú zdatnosť, skúsenosti s organizovaním a zabezpečovaním výstav, koncertov a umeleckých podujatí, referencie o doterajšej činnosti a prideľovali im poradie.
	Následne výberová komisia zhodnotila výsledok výberového konania a určila  poradie uchádzačov pre prvé a druhé miesto. 

	Prvé a druhé miesto prislúcha: 
1.	Mgr. Milena Gašajová
2.	PhDr. Darina Kožuchová 

	Výberová komisia jednohlasne dospela k záveru, že Mgr. Milena Gašajová splnila požadované kritéria,  umiestnila sa vo výberovom konaní na 1. mieste, a preto navrhla starostovi mestskej časti Košice-Staré Mesto, aby  ju navrhol Miestnemu zastupiteľstvu mestskej časti Košice-Staré Mesto na vymenovanie do funkcie riaditeľky príspevkovej organizácie Múzeum Vojtecha Löfflera, Alžbetina č. 20, Košice. 

	Starosta mestskej časti Košice-Staré Mesto sa s výsledkom výberového konania stotožňuje a z uvedeného dôvodu predkladá Miestnemu zastupiteľstvu mestskej časti Košice-Staré Mesto  návrh na vymenovanie Mgr. Mileny Gašajovej do funkcie  riaditeľky    príspevkovej  organizácie  Múzeum Vojtecha Löfflera, Alžbetina č. 20, Košice v súlade s ustanovením § 11, ods. 4, písmeno l/  zákona číslo 369/1990 Zb. o obecnom zriadení v znení neskorších predpisov.